lv lv ilo nl nl ilo fr lv lv lv lv lv mg lv lv lv nl lt lv lv lv lv lt lv lv lv lv lv lv lv lv lv lv lv lv lv lv lv lv lv lv lv et lv nl lt cs lv cs lt it lv es lv et lv en fi cs lv cs lt it lv es lv de lv en lt cs lv cs lv cs lv cs lv et lv en lt cs lv cs lt it lv es lv cs lv et lv nl lt cs lv cs lv cs lv et lv en lv cs lv cs lv cs lv cs lv fr lv es lv de lv lv en lv lv th lv lv pl
Valsts sekretāru 08.09.2022. sanāksmes attālinātā veidā protokols Nr. 27
Pieteikt TAP slēgtās vides kontu
Valsts kancelejas direktors ‒ J. Citskovskis
Ārlietu ministrijas valsts sekretārs ‒ A. Pelšs
Ekonomikas ministrijas valsts sekretārs ‒ E. Valantis
Finanšu ministrijas valsts sekretāra vietā, Administrācijas vadītāja ‒ I. Braunfelde
Iekšlietu ministrijas valsts sekretāra vietniece ‒ I. Aire
Izglītības un zinātnes ministrijas valsts sekretāra vietniece ‒ S. Šmīdlere
Kultūras ministrijas valsts sekretāre ‒ D. Vilsone
Labklājības ministrijas valsts sekretārs ‒ I. Alliks
Satiksmes ministrijas valsts sekretāre ‒ I. Stepanova
Tieslietu ministrijas valsts sekretārs ‒ M. Papsujevičs
Veselības ministrijas valsts sekretāre ‒ I. Dreika
Vides aizsardzības un reģionālās attīstības ministrijas valsts sekretāra vietniece ‒ E. Turka
Zemkopības ministrijas valsts sekretārs ‒ R. Kronbergs
Ar padomdevēja tiesībām piedalās
Valsts kancelejas direktora vietniece juridiskajos jautājumos, Juridiskā departamenta vadītāja ‒ I. Gailīte
Valsts kancelejas Dokumentu pārvaldības departamenta vadītāja vietniece, Ministru kabineta sēžu nodrošināšanas nodaļas vadītāja ‒ L. Milenberga
Sanāksmi sāk plkst. 09:10
1. Izskatāmie tiesību aktu projekti
Noteikumu projekts "Grozījumi Ministru kabineta 2017. gada 7. novembra noteikumos Nr. 662 "Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu""
(E. Valantis, K. Stone, A. Pelšs, J. Citskovskis)
Atbalstīt iesniegto noteikumu projektu un Ministru kabineta sēdes protokollēmuma projektu.
kopīgi ar Ekonomikas ministrijas (Centrālās statistikas pārvaldes) un citu ministriju ekspertiem atkārtoti izvērtēt tehniskās iespējas valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmā iekļaujamo datu paplašināšanai;
noteikumu projektu un Ministru kabineta sēdes protokollēmuma projektu iesniegt izskatīšanai Ministru kabineta sēdē.
Noteikumu projekts "Grozījumi Ministru kabineta 2014. gada 14. oktobra noteikumos Nr. 631 "Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi""
(E. Valantis, I. Braunfelde, J. Citskovskis)
Atzīmēt, ka Finanšu ministrija neuztur spēkā savus iebildumus par noteikumu projektu.
turpināt noteikumu projekta saskaņošanu ar Konkurences padomes, Vides aizsardzības un reģionālās attīstības ministrijas un Vēja enerģijas asociācijas ekspertiem;
atbilstoši saskaņošanas rezultātiem noteikumu projektu iesniegt izskatīšanai Ministru kabineta sēdē, vai atkārtotai izskatīšanai Valsts sekretāru sanāksmē.
Likumprojekts "Grozījumi Maksātnespējas likumā"
(M. Papsujevičs, L. Ozola, I. Braunfelde, D. Berkolde, J. Salmiņa, S. Deksne, J. Citskovskis)
Atbalstīt iesniegto likumprojektu un Ministru kabineta sēdes protokollēmuma projektu.
Atzīmēt, ka Finanšu ministrija uztur spēkā iebildumus attiecībā uz komercdarbības atbalsta jautājumiem saistībā ar prasījumu atgūšanas prioritizēšanu, savukārt pārējie Finanšu ministrijas iebildumi netiek uzturēti.
Tieslietu ministrijai atbilstoši Finanšu ministrijas iebildumiem papildināt likumprojekta anotāciju ar informāciju par līgumsoda un nokavējuma procentu pieauguma apturēšanu, precizēto anotāciju saskaņot ar Finanšu ministriju un iesniegt to Valsts kancelejā.
Valsts kancelejai pēc precizētās anotācijas saņemšanas likumprojektu un Ministru kabineta sēdes protokollēmuma projektu sagatavot izskatīšanai Ministru kabineta sēdē vienlaikus ar likumprojektu "Grozījumi likumā "Par darbinieku aizsardzību darba devēja maksātnespējas gadījumā"" (22-TA-1812) un likumprojektu "Grozījumi Civilprocesa likumā" (22-TA-1802).
Likumprojekts "Grozījumi likumā "Par darbinieku aizsardzību darba devēja maksātnespējas gadījumā""
(M. Papsujevičs, L. Ozola, I. Broka, J. Citskosvskis)
Atbalstīt iesniegto likumprojektu un Ministru kabineta sēdes protokollēmuma projektu.
atbilstoši biedrības "Latvijas Maksātnespējas procesa administratoru asociācija" iebildumam precizēt likumprojekta 18. pantā ietvertā Pārejas noteikumu 16. punkta  redakciju, paredzot, ka prasība administratoriem iesniegt darbinieku prasījumus, izmantojot Elektronisko maksātnespējas uzskaites sistēmu piemērojama tiem maksātnespējas procesiem, kas uzsākti sākot no 2024. gada 1. janvāra;
precizēto likumprojektu un Ministru kabineta sēdes protokollēmuma projektu iesniegt izskatīšanai Ministru kabineta sēdē.
Valsts kancelejai likumprojektu sagatavot izskatīšanai Ministru kabineta sēdē vienlaikus ar likumprojektu "Grozījumi Maksātnespējas likumā" (22-TA-1811) un likumprojektu "Grozījumi Civilprocesa likumā" (22-TA-1802).
Likumprojekts "Grozījumi Civilprocesa likumā"
(M. Papsujevičs, L. Ozola, I. Braunfelde, D. Berkolde, J. Salmiņa, S. Deksne, J. Citskovskis)
Atbalstīt iesniegto likumprojektu un Ministru kabineta sēdes protokollēmuma projektu.
Atzīmēt, ka Finanšu ministrija uztur spēkā iebildumus attiecībā uz komercdarbības atbalsta jautājumiem saistībā ar prasījumu atgūšanas prioritizēšanu, savukārt pārējie Finanšu ministrijas iebildumi netiek uzturēti.
Valsts kancelejai likumprojektu un Ministru kabineta sēdes protokollēmuma projektu sagatavot izskatīšanai Ministru kabineta sēdē vienlaikus ar likumprojektu "Grozījumi likumā "Par darbinieku aizsardzību darba devēja maksātnespējas gadījumā"" (22-TA-1812) un likumprojektu "Grozījumi Maksātnespējas likumā" (22-TA-1811).
Likumprojekts "Grozījumi Atkritumu apsaimniekošanas likumā"
(E. Turka, R. Vesere, I. Gailīte, A. Smiltēna, I. Peipiņa, E. Atlācis, A. Kozlovska, A. Apsītis, E. Valantis, N. Krūzītis, A. Skržinskis, B. Lapiņa, J. Miķelsons, J. Citskovskis)
Atbalstīt iesniegto likumprojektu un Ministru kabineta sēdes protokollēmuma projektu.
Atzīmēt, ka Latvijas Pārtikas tirgotāju asociācija, Ekonomikas ministrija un Konkurences padome neatbalsta, ka no likumprojekta ir svītrots regulējums, kurš paredzēja papildinājumus likuma 18. pantā, un Latvijas Riepu apsaimniekošanas asociācija uztur spēkā visus savus iebildumus.
Atzīmēt, ka Latvijas Pašvaldību savienība un Lielo pilsētu asociācija neuztur savu iebildumu par likuma 16. panta piektās daļas grozīšanas nepieciešamību, Latvijas Atkritumu saimniecības uzņēmumu asociācija neuztur savu iebildumu par atkritumu piederību, vienlaikus vienojoties ar Vides aizsardzības un reģionālās attīstības ministriju turpināt diskusiju par šo jautājumu, Sabiedrisko pakalpojumu regulēšanas komisija neuztur savu iebildumu par termina "atkritumu apglabāšanas" precizēšanu, Latvijas Atkritumu saimniecības uzņēmumu asociācija, Latvijas Pārtikas tirgotāju asociācija un SIA "Eko Baltia Vide" neuztur savu iebildumu attiecībā uz regulējumu par reģionālo atkritumu apsaimniekošanas centru, Latvijas Atkritumu saimniecības uzņēmumu asociācija neuztur savu iebildumu attiecībā uz regulējumu par nešķirotu sadzīves atkritumu apstrādes pakalpojuma nodrošināšanu un Ekonomikas ministrija un Konkurences padome par likumprojekta 22. pantā ietvertā 40.1 panta regulējumu.
Vides aizsardzības un reģionālās attīstības ministrijai:
ņemot vērā Tieslietu ministrijas un Valsts kancelejas iebildumus, svītrot likumprojekta 1. pantu;
aizpildīt likumprojekta anotācijas 1.5. sadaļu par plānoto pēcpārbaudes (ex-post) izvērtējuma veikšanu;
precizēto likumprojektu, anotāciju un Ministru kabineta sēdes protokollēmuma projektu iesniegt izskatīšanai Ministru kabineta sēdē.
Sanāksmi slēdz plkst. 11:10
© Valsts kanceleja 2021
TAP portāla lietotāju atbalsta dienests
tālr.: 67082960, e-pasts: tap.atbalsts@mk.gov.lv